Το **Qoros 3** είναι ένα μικρομεσαίο αυτοκίνητο της κατηγορίας C που κατασκευάζεται από την κινέζικη αυτοκινητοβιομηχανία Qoros. Σχεδιαστής αυτού είναι ο Γκερτ Χίλντεμπραντ (Gert Hildebrand) που εργαζόταν παλαιότερα για την σχεδίαση μοντέλων της εταιρείας Mini. Το Qoros 3 παρουσιάστηκε για πρώτη φορά στην Σαλόνι Αυτοκινήτου της Γενεύης τον Μάρτιο του 2013, σε δυο εκδόσεις: την απλή που είχε την μορφή σεντάν, καθώς και σε υβριδική.

Το Qoros 3 είναι το πρώτο μοντέλο που ξεκίνησε να παράγει η ομώνυμη βιομηχανία και το πρώτο μοντέλο κινέζικης προέλευσης που βαθμολογήθηκε με 5 στα 5 αστέρια στο Πρόγραμμα Αξιολόγησης Νέων Οχημάτων της Ευρώπης (Euro NCAP).

Εκδοχές
-------

Qoros 3 hatch στην έκθεση της Γενεύης τον Μάρτιο του 2014.
Το πίσω μέρος του προηγούμενου Qoros 3.
Το μοντέλο αυτό κυκλοφορεί σε πολλές μορφές όπως η Hatchback από το 2014, η City SUV από το 2015 και τέλος η Gran Turismo (GT) από το 2016. Και οι τρεις εμφανίστηκαν για πρώτη φορά στην Διοργάνωση Μηχανοκίνησης του Γκουανγκζού, με την τελευταία να παρουσιάζεται μαζί με το SUV Qoros 5.

Το Qoros 3 ήταν προορισμένο και για την αγορά της Ευρώπης, ωστόσο η επέκταση των αντιπροσωπειών της δεν συνεχίστηκε και κυκλοφόρησε μόνο για έναν χρόνο, από το 2013 έως το 2014, καθώς η τιμή του ήταν αρκετά υψηλή, στα 20.000 ευρώ. Πλέον, η απόλυτη αγορά για την οποία παράγει είναι της Κίνας, καθώς και οι πιο γνωστές Ευρωπαϊκές αυτοκινητοβιομηχανίες έχουν στραφεί προς τα εκεί.

Επιπλέον στοιχεία
-----------------

### Ασφάλεια

Η δομή ασφαλείας του Qoros 3 στην έκθεση της Γενεύης τον Μάρτιο του 2014.
Ένα από τα πιο σημαντικά κριτήρια για την κυκλοφορία ενός αυτοκίνητου στη σύγχρονη ιστορία της αυτοκίνησης, είναι τα μέτρα ασφαλείας που προμηθεύουν οι κατασκευαστές τους, σε αυτά. Παρότι το γεγονός ότι πολλές κινέζικες αυτοκινητοβιομηχανίες έχουν αψηφήσει το κριτήριο αυτό κατά καιρούς, η Qoros έχει προκαλέσει έκπληξη σε πολλούς σχετιζόμενους με το δικό της σύστημα που έχει θέσει, το Qoros Crash Management System (QCMS). 

Σύμφωνα με την ίδια, το αμάξωμα είναι κατασκευασμένο από ατσάλι υψηλής αντοχής, η τοποθέτηση όλων των απαιτούμενων αερόσακων ήταν εφικτή ενώ δόθηκε μεγάλη σημασία και στο θέμα της παραμόρφωσης του οχήματος, ώστε να αποφευχθούν σοβαροί τραυματισμοί στους επιβαίνοντες.

Οι πηγές αναφέρουν ότι πίσω από την τόσο προσεγμένη τεχνολογία βρίσκεται η αμερικάνικη TRW, η οποία ισχυρίστηκε πως βοήθησε τόσο στην σωστή κατασκευή ενός καλού αμαξώματος, όσο και στις σύγχρονες απαιτήσεις του ηλεκτρονικού συστήματος και της πέδησης.

### Κινητήρες

Οι κινητήρες που χρησιμοποιήθηκαν για το Qoros 3 είναι 1.6 λίτρων, τροφοδοτούνται με βενζίνη και έχουν κυκλοφορήσει δυο μέχρι στιγμής. Ο κινητήρας *VIS DVVT DOHC 16 Valve MPI* είναι διαθέσιμος μαζί με 6-τάχυτο χειροκίνητο κιβώτιο ταχυτήτων και με αυτόματο κιβώτιο 6 σχέσεων επίσης. Αυτός ο κινητήρας ακολουθεί ασφαλώς τα σύγχρονα πρότυπα του ηλεκτρονικού ψεκασμού και η δυνατότητα μέγιστης απόδοσης είναι 126 ίπποι στις 6.150 στροφές ανά λεπτό. Ο κινητήρας βρίσκεται σε διαμήκη θέση, με αποτέλεσμα οι κινητήριοι τροχοί να είναι οι εμπρόσθιοι. Ελάχιστη διαφορά κατανάλωσης καυσίμου παρατηρείται στις μεταξύ τους ιδιότητες.

Ο κινητήρας παραμένει ίδιος, όμως με την προσθήκη ενός συστήματος πλήρωσης όπου παρείχε την ιπποδύναμη των 156 ίππων στις 5.500 στροφές ανά λεπτό. Στην Turbo έκδοση, υπάρχει η προσθήκη του 6-τάχυτου αυτόματου κιβωτίου, όμως η κατανάλωση καυσίμου και πάλι είναι ελάχιστα μεγαλύτερη. Παραμένει σε διαμήκη θέση και με κινητήριους τροχούς τους εμπρόσθιους.

Το 2016 σε συνεργασία με την Koenigsegg παρουσιάστηκε ο κινητήρας ίδιων κυβικών, με την νέα τεχνολογία της σουηδικής εταιρείας, με την απουσία εκκεντροφόρων αξόνων και η τοποθέτηση πνευματικών βαλβίδων, χωρίς όμως να υπάρχει κάποια επίσημη παρουσίασή του.

Πηγές
-----

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Qoros 3** |

1. ↑  «Qoros brand debuting in Geneva with 3 Sedan, two concepts». Auto Blog. 17 Φεβρουαρίου 2013. Ανακτήθηκε στις 9 Μαρτίου 2017.
2. ↑  «Official Qoros 3 Sedan». EUNCAP. Ανακτήθηκε στις 9 Μαρτίου 2017.
3. ↑  «This is Qoros 3». Top Gear. 14 Φεβρουαρίου 2013. Ανακτήθηκε στις 9 Μαρτίου 2017.
4. ↑  «Qoros Europe sales figures». Car Sales Base. Ανακτήθηκε στις 9 Μαρτίου 2017.
5. ↑  «Qoros steers away Europe as it shifts focus to China». Financial Times. 4 Μαΐου 2014. Ανακτήθηκε στις 9 Μαρτίου 2017.
6. ↑  «Qoros 3 Sedan-Qoros Auto». Qoros. Αρχειοθετήθηκε από το πρωτότυπο στις 28 Απριλίου 2017. Ανακτήθηκε στις 10 Μαρτίου 2017.
7. ↑  «US:TRW supplies safety systems on Qoros 3». Just Auto. 11 Οκτωβρίου 2013. Αρχειοθετήθηκε από το πρωτότυπο στις 8 Μαΐου 2021. Ανακτήθηκε στις 10 Μαρτίου 2017.
8. ↑  «Qoros 3 Sedan». Auto Evolution. Ανακτήθηκε στις 10 Μαρτίου 2017.
9. ↑  «1.6 liter 'camless'engine deliver 230hp in Qoros 3». Motor Authority. 21 Νοεμβρίου 2016. Ανακτήθηκε στις 10 Μαρτίου 2017.